আসানসোলে কারখানা থেকে চুরি দুর্গা প্রতিমার মুখ, ধৃত শ্রমিক

আসানসোল: দুর্গা প্রতিমা থেকে দুর্গার মুখ ভেঙে তুলে নেওয়ার অভিযোগে ধৃত বিহারের এক বাসিন্দা। ঘটনাটি ঘটেছে আসানসোলের (Asansol) মহিশীলা পালপাড়ায়। স্থানীয় সূত্রে জানা গিয়েছে, মৃৎশিল্পী বাপি পালের মূর্তি তৈরি কারখানায় দুর্গা প্রতিমার দুখানা মুখ ভেঙে নেয় এক যুবক। পরে ওই মুখ উদ্ধার করা হয় অন্য এক মৃৎশিল্পীর কারখানা থেকে। ঘটনায় এলাকায় চাঞ্চল্য ছড়ায়। অভিযুক্ত যুবককে বিদ্যুতের খুঁটিতে দীর্ঘক্ষণ বেঁধে রেখে মারধর করা হয়।

মৃৎশিল্পী বাপি পালের জানান যে দুটি দুর্গার মুখ ভেঙে চুরি করে নিয়ে যাওয়া হয়েছে। যে ছাঁচ দিয়ে দূর্গা মায়ের মুখ তৈরি করা হত বাকি কোন মৃৎ শিল্পীদের কাছে নেই তাই সেই ছাঁচ গড়ার জন্যই এই ঘটনা ঘটিয়েছে বলে অনুমান । উল্লেখ্য যে দুটি মূর্তির মুখ চুরি করে নেওয়া হয়েছে তার মধ্যে একটা মূর্তি আজকেই বরাত দেওয়া ক্লাব কর্তৃপক্ষের হাতে হস্তান্তর করার কথা ছিল।এই খবর পাওয়ার পর আসানসোল দক্ষিণ থানার পুলিশ পৌঁছে ঘটনার তদন্ত শুরু করেছে। এদিকে চুরি যাওয়া ওই মুখ দুটি উদ্ধার হয়েছে আর এক মৃৎশিল্পী হরিরঞ্জন পালের কারখানা থেকে। চুরির অভিযোগে খুঁটিতে বেঁধে মার পরিযায়ী শ্রমিককে।

আরও পড়ুন: মহালয়ায় বৃষ্টির পূর্বাভাস দিল হাওয়া অফিস

হরিররঞ্জন পালের দাবি, এ ব্যাপারে তিনি কিছুই জানেন না। প্রীতম ঠাকুর নামের ওই পরিযায়ী শ্রমিক কারখানায় দু’মাস ধরে কাজ করছে। বৃহস্পতিবার সারাদিন সে উধাও ছিল। হরিরঞ্জনের দাবি, প্রীতমের চালচলন কিছুটা অস্বাভাবিক ধরণের। ঘটনা জানাজানি হতেই প্রীতমকে বিদ্যুতের খুঁটিতে বেঁধে রাখা হয়। খবর পেয়ে এলাকায় আসে আসানসোল দক্ষিণ থানার পুলিশ। অভিযুক্ত শ্রমিককে উদ্ধার করে নিয়ে যায় থানায়। তিনি ঝাড়খণ্ডের জসিডির বাসিন্দা। জানা গিয়েছে, চুরির কথা স্বীকার করেছে সে।

অন্য খবর দেখুন